《诗一首》
宋代·朱伯虎

松竹萧森水石闲，亭台高下耸层峦。环观叠嶂千重碧，俯瞰澄江万顷寒。

佳景真宜南国诧，画图堪与北人看。使君贤雅能行乐，肯向东山羡谢安。

作者简介：朱伯虎，字才元，华亭（今上海松江县）人。仁宗嘉祐六年（一○六一）进士。神宗熙宁六年（一○七三）为著作佐郎（《续资治通鉴长编》卷二四七）。哲宗元符二年（一○九九），迁江东转运副使，移知随州（同上书卷五一六）。事见清嘉庆《松江府志》卷四四。今录诗三首。